მთვარის შუქი (2016 წლის ფილმი)

მთვარის შუქი (ინგ. ) — 2016 წლის დრამატული ფილმი, რომლის ავტორი და რეჟისორია ბარი ჯენკინსი. ფილმი დაფუძნებულია ტარელ ელვინ მაკკრენის გამოუქვეყნებელ ნახევრად ავტობიოგრაფიულ პიესაზე „მთვარის შუქზე შავი ბიჭები ლურჯად გამოიყურებიან“ . ფილმში მონაწილეობენ ტრევანტე როდესი, ანდრე ჰოლანდი, ჯანელ მონაი, აშტონ სანდერსი, ჯჰარელ ჯერომი, ნაომი ჰარისი და მაჰერშალა ალი .

ფილმში წარმოდგენილია მთავარი პერსონაჟის ცხოვრების სამი ეტაპი: მისი ბავშვობა, მოზარდობა და ადრეული ზრდასრულობის პერიოდი. იგი იკვლევს სირთულეებს, რომელსაც აწყდება სექსუალობასა და იდენტურობასთან დაკავშირებით, მათ შორის, ფიზიკურ და ემოციურ შეურაცხყოფას. ფილმი გადაღებულია მაიამიში, ფლორიდაში, 2015 წელს. მთვარის შუქის პრემიერა ტელურიდის კინოფესტივალზე, 2016 წლის 2 სექტემბერს შედგა.

მთვარის შუქი 21-ე საუკუნის ერთ-ერთ საუკეთესო ფილმად მოიხსენიება. ფილმმა მოიპოვა ჯილდოებიც, მათ შორის ოქროს გლობუსის პრემია საუკეთესო დრამისთვის და ოსკარი საუკეთესო სურათისთვის, ალიმ მოიპოვა ოსკარი საუკეთესო მეორეხარისხოვანი მსახიობის კატეგორიაში და ჯენკინმა და მაკკრენმა საუკეთესო ადაპტირებული სცენარისთვის. მთვარის შუქი ოსკარებზე სულ რვა ნომინაციით იყო წარდგენილი. ეს გახდა პირველი ფილმი, რომელშიც მონაწილეობა მიიღო მთლიანად შავკანიანმა სამსახიობო ჯგუფმა და მეორე ყველაზე დაბალ შემოსავალიანი ფილმი, რომელმაც ოსკარი მოიპოვა საუკეთესო სურათისთვის (მეორე ასეთი ფილმი არის ქარიშხლის მბრძანებელი ). ჯო მაკმილონი გახდა პირველი შავკანიანი ქალი, რომელიც ნომინირებული იყო ,,ოსკარების" ჯილდოზე მონტაჟისთვის, ხოლო ალი გახდა პირველი მუსლიმი, რომელმაც მოიგო ოსკარი.

სამსახიობო ჯგუფი
შირონი ფილმის მთავარი გმირი
ტრევანტე როდესი როგორც ზრდასრული შირონი / ,,შავი" (მეტსახელი შეურჩია კევინმა თინეიჯერობის ასაკში)
ეშტონ სანდერსი როგორც თინეიჯერი შირონი
ალექს ჰიბბერტი, როგორც ბავშვი შირონი / ,,პატარა"
კევინი, შირონის უახლოესი მეგობარი
ანდრე ჰოლანდი, როგორც მოზრდილი კევინი
ჟარელ ჯერომი თინეიჯერი კევინის როლში
ჯეიდენ პინერი, როგორც ბავშვი კევინი
ნაომი ჰარისი, როგორც პაოლა, შირონის დედა
მაჰერშალა ალი, როგორც ხუანი, ნარკორეალიზატორი, რომელიც შირონის მამა ხდება
ჯანელ მონე, როგორც ტერეზა, ხუანის მეგობარი გოგონა
პატრიკ დეცილი, როგორც ტერელი, სკოლის მოძალადე

ფილმის შექმნის პროცესი
2003 წელს ტარელ ალვინ მაკკრენმა დაწერა ნახევრად ავტობიოგრაფიული პიესა „მთვარის შუქზე შავი ბიჭები ლურჯად გამოიყურებიან“, რათა გამკლავებოდა დედის გარდაცვალებით გამოწვეულ ტკივილს (დედამისი შიდსს ემსხვერპლა). თეატრალური პიესა დაახლოებით ათწლეულის განმავლობაში თაროზე იყო განთავსებული, სანამ მთვარის შუქის საფუძველი გახდებოდა .

2008 წელს სადებიუტო მხატვრული ფილმის „ მელანქოლიის სევდა “ გამოცემის შემდეგ ბარი ჯენკინსმა დაწერა სცენარები, რომლებიც ვერ განავითარა. 2013 წლის იანვარში პროდიუსერმა ადელ რომანსკიმ ჯენკინსს მეორე ფილმის გადაღებისკენ მოუწოდა. ეს ორი თვეში რამდენჯერმე ხვდებოდნენ ერთმანეთს ვიდეოჩათის მეშვეობით და მიზნად დაისახეს ,,კინემატიკური და პირადი" ფილმის შექმნა. ჯენკინსი მაკკრენის პიესას მაიამიში, ბორშტის ხელოვნების კოლექტივის საშუალებით გაეცნო. მაკკრენისთან დისკუსიის შემდეგ, ჯენკინსმა დაწერა ფილმის პირველი პროექტი ბრიუსელში ერთთვიანი ვიზიტის დროს.

მიუხედავად იმისა, რომ ორიგინალური პიესა სამ ნაწილს მოიცავდა, ისინი ძალიან დინამიკურად გადადიოდნენ ერთმანეთში. ამის ნაცვლად, ჯენკინსმა ორიგინალური ნაწარმოების სამი ნაწილი ერთმანეთისგან გამოყო და სამი თავი შექმნა, და პერსონაჟებიდან შირონის ისტორიაზე ფიკუსირდა.

შედეგად შეიქმნა სცენარი, რომელიც ასახავდა ჯენკინსისა და მაკკრენის ხედვის ნაზავს. ხუანის პერსონაჟს საფუძვლად უდევს მაკკრენის ძმის მამა, რომელიც ასევე მაკკრენის ბავშვობის ,,დამცველი" იყო, როგორც ხუანი იყო შირონისთვის. ანალოგიურად, პაულა იყო ჯენკინსისა და მაკკრენის დედების პროტოტიპი, რომლებიც ნარკოტიკზე დამოკიდებულებას ებრძოდა. მაკკრენი და ჯენკინსი ასევე გაიზარდნენ მაიამის თავისუფლების მოედანზე, სადაც ფილმში მთავარი მოქმედებებია. ხოლო 24-მა ფილმის მსოფლიოში გავრცელებაზე აიღო პასუხისმგებლობა.

ჯილდოები
ოქროს გლობუსის 74-ე დაჯილდოების ცერემონიალზე მთვარის შუქმა ექვსი ნომინაცია მიიღო, რაც ოქროს გლობუსის ისტორიაში მეორე ყველაზე მაღალი მაჩვენებელია. ფილმმა მოიგო ოქროს გლობუსის პრემია საუკეთესო ფილმისთვის - დრამა, კიდევ ხუთი ნომინაციით: საუკეთესო რეჟისორი, საუკეთესო მეორეხარისხოვანი მსახიობი (ალისთვის), საუკეთესო მეორეხარისხოვანი მსახიობი (ჰარისისთვის), საუკეთესო სცენარი (ჯენკინსისთვის) და საუკეთესო ორიგინალური მუსიკა (ბრიტელისთვის).

მთვარის შუქმა ბრიტანეთის აკადემიის 70 – ე კინო დაჯილდოებაზე მოიპოვა ოთხი ნომინაცია: საუკეთესო ფილმი, მეორეხარისხოვანი როლის საუკეთესო მსახიობი, მეორეხარისხოვანი როლის საუკეთესო მსახიობი ქალი და საუკეთესო ორიგინალური სცენარი .